Безнең авылның Сабир Җәмиләсе белән чагыштырганда, чүп сез 

	 – Менә син, энем, авыл буенча буталып, тегесен-монысын сөйләндереп йөрисең инде, иеме? Аңлыйм инде мин сине, чөнки ипиең шул, газетага язар әйбер кирәк. Әмма, энем, гайбәт, мәгълүмат ягына килгәндә, күңелегез калмасын, сез чүп кенә. 	 Бәлки эшләвен дә тырышып эшлисездер, әмма безнең авылның Сабир Җәмиләсе белән чагыштырганда, чүп сез.  Нигәме? Хәзер аңлатам. Менә, әйтик, сезнең кичә чыккан газетагызда ни дә булса язылган ди. Әмма аны Җәмилә моннан бер атна элек үк белә иде инде. Җитмәсә бөтен нечкәлекләре белән. Каянмы? Шайтаннан. Белә һәм вәссәлам! Үзе авылдан да чыгып йөрми диярлек, ләкин моңардагы мәгълүмат. Ул шәһәрдәге кайсы ашханәдә төйгән бәрәңге ничә сум торганын, кайсы авылга ничә тапкыр автобус йөргәнен, кайсы нәчәлникнең кайда ничә бүлмәле йорт салуын, кемне кайда машина бәрүен – бөтенесен белеп тора. 
	Илфак ШИҺАПОВ	
Шәһри Казан

	№ --- | 30.01.2017	


